Adventsko iznenađenje

**Gornji grad dobio novu prodavaonicu i najpoznatijeg susjeda u Hrvatskoj**

*Otvaranjem prodavaonice na Gornjem Gradu Studenac prvi put dolazi u najstariji zagrebački kvart poznat i po bogatom blagdanskom programu*

**Zagreb, 28. prosinca 2022.** – Gornji grad ili Gradec povijesna je jezgra Zagreba i ujedno popularna turistička atrakcija, ali i dom pojedinim stanovnicima grada Zagreba. Znajući kako je važno imati svoju trgovinu-susjeda, [Studenac](https://www.studenac.hr/), jedan od vodećih maloprodajnih lanaca u Hrvatskoj, ujedno i lanac s najvećim brojem prodavaonica, krajem je prosinca otvorio svoju prvu prodavaonicu u tom živopisnom zagrebačkom kvartu.

Lokacija prodavaonice Studenca nalazi se u Ćirilometodskoj, ulici koju krase građevine od povijesnog i kulturnog značaja. Među njima se ističu Grkokatoličko sjemenište, Palača Raffay-Plavšić, u kojoj je smješten Hrvatski muzej naivne umjetnosti, te Stara gradska vijećnica, kompleks od tri različite povijesne građevine.

Osim zanimljive povijesti i živopisne arhitekture, Gornji grad već godinama predstavlja jednu od ključnih točaka zagrebačkog društvenog života. Uz bogati cjelogodišnji kulturni i zabavni program, ove poznate ulice svakog prosinca zablistaju pod stotinama lampica povodom, već daleko poznatog, Adventa u Zagrebu. Ljepota dekoracija postavljenih u staroj zagrebačkoj jezgri prepoznata je od strane Zagrepčana, ali i mnogobrojnih turista koji se iz godine u godinu dolaze diviti ovoj originalnoj božićnoj čaroliji.

Bilo da su na Gornjem gradu turistički, u romantičnom istraživanju intrigantnih i zanimljivih uličica, poslovno ili ako pak taj kvart nazivaju svojim domom, sada kupci imaju još jednog susjeda, i to onoga koji ima 'i sitno i bitno'. Naime, Studenac prepoznaje važnost Gornjeg grada za Zagrepčane, ali i općenito važnost svog formata za građane diljem hrvatske metropole i zato se prigodnim asortimanom i bogatom TO GO ponudom idealno uklapa u potrebe urbane sredine.

Također, daljnjim otvaranjem svojih organskih, ali i preuređenjem te *rebrandingom* poslovnica preuzete Lonie, koji će biti dovršeni do kraja prvog kvartala sljedeće godine, kompanija nastavlja jačati svoj položaj u Zagrebu.

Studenac je otvaranjem prodavaonice još jednom pokazao kako spretno koristi prednosti svojih malih formata koji objedinjuju pozicioniranje na ključnim lokacijama i pažljivo osmišljenu ponudu na korak do kupaca. Također, za još bolje iskustvo kupnje tu je i besplatna aplikacija 'Moj Studenac', dostupna za [Android](https://play.google.com/store/apps/details?id=com.loyalguru.customerMojStudenac) i [iOS](https://apps.apple.com/us/app/id1597260172), koja kupcima donosi veću vrijednost za njihovu vjernost.

**Kontakt za medije:**

Ivona Radić, Pragma komunikacije za Studenac

+385 91 4772 462

[studenac@pragma.hr](mailto:studenac@pragma.hr)

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Na današnji Studenac, trgovinu-susjed koja pogodnostima za kupce dosljedno prati svjetske trendove, najviše je utjecala 2018. kada počinje transformacija poslovanja popraćena akvizicijama i organskim rastom. Preuzimanjem Istarskih supermarketa i Sonika 2019. lanac jača svoju poziciju i posluje duž cijele jadranske obale. Status utvrđuje 2021. preuzimanjem lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, u 2022. Studenac preuzima dubrovački Pemo, kutinsku Loniu i više manjih lanaca diljem Hrvatske, te je sada prisutan u 15 županija i Zagrebu. Studenac trenutačno zapošljava više od 5500 djelatnika, ima gotovo 1100 prodavaonica te je među vodećim maloprodajnim lancima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).